kalixlouiis/myanmar-wikipedia-corpus huggingface dataset:
ပထမ အမှု လမ်းဦးသို့ ဘဏ္ဍာငွေ တစ်လုံးတစ်ခဲတည်းချပေးမှုနှင့် ခြံစည်းရိုးကာရံမှု၊ ဒုတိယ အမှု လေယာဉ်ကွင်း ခြုံရှင်းသည့် အမှု နှင့် တတိယ အမှု GGS သဘာဝဓာတ်ငွေ့ အကြွေး ကိစ္စ နှင့် စတုတ္ထအမှု သရက်ချောင်း အိမ်ခြံနှင့် GGS တင်ဒါ ကိစ္စ တို့ ဖြစ်သည်။
ရူပဗေဒတွင် အားသည် အလုပ်လုပ်ရန်အတွက် ဖြစ်၏။
ထိုအားသည် အရာဝတ္ထုပစ္စည်း၏ နေရာတစ်ခုသို့သက်ရောက်ပါက သက်ရောက်သည့်လားရာအတိုင်း ရွေ့လျားမှုသည် ဖြစ်ပေါ်၏။
ဥပမာအနေဖြင့် ဘောလုံးတစ်ခုကို မြေပြင်အထက်နားတွင်ကိုင်ထားကာ အောက်သို့ ချလိုက်ပါ။
ထိုဖြစ်ရပ်တွင် ဘောလုံး၏ အောက်သို့ကျခြင်း သို့မဟုတ် ဘောလုံးရှိ အလုပ်သည် ဘောလုံး၏ အလေးချိန်နှင့် မြေပြင်မှအကွာအဝေးတို့၏ မြှောက်လဒ်နှင့် တူညီသည်။
အလုပ်သည် စွမ်းအင်ကို နေရာတစ်ခုမှ တစ်ခုသို့ (သို့မဟုတ်) ပုံစံတစ်ခုမှတစ်ခုသို့ ပြောင်းစေသည်။
အလုပ်ဟူသော ဝေါဟာရကို ပြင်သစ်လူမျိုးသင်္ချာပညာရှင်တစ်ဦးက ၁၈၂၆ ခုနှစ်တွင် စတင်သုံးနှုန်းခဲ့ခြင်း ဖြစ်၏။
အလုပ်၏ SI ယူနစ်သည် ဂျိုး (J) ဖြစ်သည်။
ယူနစ်များ အလုပ်၏ SI ယူနစ်သည် ဂျိုး (joule) ဖြစ်သည်။
သင်္ကေတမှာ J ဖြစ်သည်။
ဂျိုးသည် တစ်မီတာရွေ့လျားမှုတွင် သုံးစွဲလိုက်သည့် အား (၁) နယူတန်တို့၏ အလုပ်ပင် ဖြစ်သည်။
ဂျိုးသည် နယူတန်မီတာ (N⋅m) နှင့်လည်း အတူတူပင် ဖြစ်၏။
တစ်ခါတရံ အလုပ်၏ ယူနစ်ကို တိုင်းတာသည့်အခါတွင် သုံးသည်။
သို့သော် ဤနယူတန်မီတာဟု သုံးခြင်းသည် ရှုပ်ထွေးမှုများ ဖြစ်လာနိုင်၏။
အဘယ်ကြောင့်ဆိုသော် လိမ်အား (torque) ၏ အတိုင်းအတာယူနစ်သည်လည်း နယူတန်မီတာ (N⋅m) ပင် ဖြစ်သည်။
နယူတန်မီတာ (N⋅m) ကို အသုံးပြုမှုအား SI အာဏာပိုင်အဖွဲ့တို့က အားပေးခြင်း မရှိပေ။
ထိုသို့အသုံးပြုပါက လိမ်အားကို တိုင်းတာရာတွင်ဖော်ပြသည့် နယူတန်မီတာ (N⋅m) နှင့် အလုပ်ကို ဖော်ပြသည့် နယူတန်မီတာ (N⋅m) တို့အကြား ရှုပ်ထွေးမှုတို့ ဖြစ်လာနိုင်သည်။
http://www.bipm.org/en/si/si_brochure/chapter2/2-2/2-2-2.html SI ယူနစ်မဟုတ်သည်များတွင် အလုပ်၏ ယူနစ်များမှာ erg, foot-pound , the foot-poundal , the kilowatt hour , the litre-atmosphere နှင့် the horsepower –hour တို့ ဖြစ်ကြသည်။
အလုပ်သည် အပူကဲ့သို့ ရုပ်ပိုင်းဆိုင်ရာရှုထောင့်ရှိသဖြင့် ရံဖန်ရံခါ အတိုင်းအတာယူနစ်များသည် အပူ သို့မဟုတ် စွမ်းအင်တို့၏ ယူနစ်တို့နှင့် ပြောင်းပြန်ဖြစ်နေသည်။
ဥပမာ therm, BTU နှင့် ကယ်လိုရီ တို့ ဖြစ်ကြသည်။
အလုပ်နှင့် စွမ်းအင် အမှတ်တစ်ခုသို့ ကိန်းသေအားပမာဏ သည် သက်ရောက်၍ ရွေ့လျားမှု သည် သက်ရောက်လိုက်သောအား၏ လားရာသို့ မျဉ်းဖြောင့်အတိုင်း ရွေ့လျားသွားသည့်အလုပ် သည် အောက်ပါအတိုင်း ဖြစ်သည်။
. ဥပမာအနေဖြင့် အား 10 N သည် အမှတ်တစ်ခုသို့ သက်ရောက်လိုက်သည့်အခါ ထိုအမှတ်သည် 2 m ရွေ့လျားသွားသည် ဆိုပါဆို့။
ထိုဖြစ်ရပ်တွင် အလုပ်သည် (10 N)(2 m) = 20 N m = 20 J ဖြစ်သည်။
ခန့်မှန်းခြေအားဖြင့် အလေးချိန် ၁ ကီလိုဂရမ်ရှိသည့် အရာဝတ္ထုကို မြေပြင်အထက်သို့ မတင်ပါက ကမ္ဘာမြေ၏ ဆွဲငင်အားကို ဆန့်ကျင်ရပေမည်။
ထိုအခါတွင် အလုပ်သည် အကွာအဝေးခြင်းတူညီသော်လည်း အလေးချိန်သည် နှစ်ဆဖြစ်နေသည့်အခါတွင်လည်ကောင်း၊ အလေးချိန်တူညီသော်လည်း အကွာအဝေးသည် နှစ်ဆဖြစ်နေသည့်အခါတွင်လည်းကောင်း အလုပ်သည်နှစ်ဆဖြစ်နေပေလိမ့်မည်။
အလုပ်သည် စွမ်းအင် နှင့် နီးနီးစပ်စပ်ဆက်သွယ်မှု ရှိသည်။
အလုပ်−စွမ်အင်စည်းမျဉ်းက ဖော်ပြသည်မှာ “အရာဝတ္ထုတစ်ခုပေါ်သို့ အားသက်ရောက်လိုက်သည့်အတွက် ဖြစ်ပေါ်လာသော အပေါင်းလက္ခဏာဆောင်သည့် အလုပ်သည် ထိုအရာဝတ္ထု၏ အရွေ့စွမ်းအင်ကို များပြားလာစေသည်”။
ဆန့်ကျင်ဘက်အားဖြင့် အနုတ်လက္ခဏာဆောင်သည့်အလုပ်သည် အရွေ့စွမ်းအင်ကို လျော့ကျမှု ဖြစ်စေသည်။
နယူတန်၏ ဒုတိယနိယာမက ဖော်ပြထားသည်မှာ လွတ်လပ်ခြင်း၊ မာကျောသောအရာဝတ္ထုဖြစ်ခြင်း စသည်နှင့်ကိုက်ညီကာ ဖြစ်ပေါ်လာသည့်အလုပ်သည် ထိုအရာဝတ္ထု အလျင်နှင့် လှည့်ပတ်မှုတို့၏ အရွေ့စွမ်းအင်ပြောင်းလဲမှုနှင့် တူညီသည်။
ကိုးကား ကဏ္ဍ:စက်မှုအင်ဂျင်နီယာ ဘာသာရပ် ကဏ္ဍ:မက္ကင်းနစ် ကဏ္ဍ:အား ကဏ္ဍ:အလျား။
ကတ်သရင်း ကိုးလ်မန်း ဂိုဘယ် ဂျွန်ဆင်(၊ ဩဂုတ် ၂၆ ၁၉၁၈ ခုနှစ်ဖွား)သည် အာဖရိကန်-အမေရိကန် သင်္ချာပညာရှင်တစ်ဦးဖြစ်ပြီး နာဆာတွင် အမေရိကန်ပြည်ထောင်စု၏ လေယာဉ်တည်ဆောက်မှုနှင့် ပျံသန်းခြင်းနည်းပညာနှင့် အာကာသပရိုဂရမ်များအတွက် များစွာသော တွက်ချက်မှုများကို ပြုလုပ်ပေးခဲ့သူဖြစ်သည်။
Celestial navigation အား တိကျစွာတွက်ချက်ပေးနိုင်မှုတွင် ကျော်ကြားပြီး နာဆာတွင် ဆယ်စုနှစ်အတော်ကြာအောင် လုပ်ကိုင်ခဲ့သူဖြစ်သည်။
နာဆာမှာလုပ်ကိုင်စဉ်ကာလတွင် သူမသည် မာဂျူရီပရောဂျက်မှစ၍ များစွာသော ပျံသန်းမှုများအတွက် ပျံသန်းမှုလမ်းကြောင်းများ၊ launch windows၊ အရေးပေါ် ပြန်ဆယ်ယူနိုင်မည့် အပြန်လမ်းကြောင်းများကို တွက်ချက်ခဲ့သည်။
သူမဆောင်ရွက်ခဲ့သော ပရောဂျက်များတွင် John Glenn နှင့် Alan Shepard တို့၏ မစ်ရှင်များ၊ ၁၉၆၉ ခုနှစ်တွင် လကမ္ဘာသို့ပျံသန်းမည့် အပိုလို ၁၁ ပျံသန်းမှုများမှသည် Space Shuttle program ထိပါဝင်ခဲ့သည်။
သူမ၏တွက်ချက်မှုများသည် ထိုမစ်ရှင်များအောင်မြင်ရေးအတွက် အတော်လေးကို အရေးပါခဲ့သည်။
ဂျွန်ဆင်သည် အင်္ဂါဂြိုဟ်သို့ သွားရောက်ရန်စီမံကိန်းအတွက်လည်း တွက်ချက်မှုများ ဆောင်ရွက်ခဲ့သည်။
၂၀၁၅ ခုနှစ်တွင် ဂျွန်ဆင်သည် Presidential Medal of Freedom ဆုကို ရရှိခဲ့ပြီး ထိုနှစ်အတွက် ဘီဘီစီအမျိုးသမီး ၁၀၀ တွင်လည်း ပါဝင်ခဲ့သည်။
2016 "BBC 100 Women 2016: Who is on the list?", BBC News, November 21, 2016. Retrieved November 24, 2016. အစောပိုင်းဘဝ ကတ်သရင်းကိုးလ်မန်းကို ၁၉၁၈ ခုနှစ်တွင် ဝှိုက်ဆာဖာစပရင်း၊ ဂရင်းဘရီယာကောင်တီ၊ အနောက်ဗာဂျီးနီးယားပြည်နယ်တွင် မွေးဖွားခဲ့ပြီး ယောရှုအာနှင့် ဂျိုင်းလက်တီတို့၏ သားသမီးလေးယောက်ထဲမှ အငယ်ဆုံးသော သမီးဖြစ်သည်။
သူမ၏ဖခင်သည် သစ်ခုတ်သမား၊ လယ်သမားနှင့် တောက်တိုမယ်ရပြင်သူဖြစ်ပြီး ဂရင်းဘရီယာဟိုတယ်တွင် အလုပ်လုပ်သူဖြစ်သည်။
သူမ၏မိခင်မှာ ကျောင်းဆရာမတစ်ဦးဖြစ်သည်။
ဂျွန်ဆင်၏ သင်္ချာတွင် ဉာဏ်ရွှင်မှုကို သူမ၏ငယ်ဘဝကတည်းကပင် သိရှိခဲ့ကြသည်။
ဂရင်းဘရီယာကောင်တီတွင် အာဖရိကန်-အမေရိကန်လူမျိုးများအတွက် ရှစ်တန်းအောင်ပြီးလျှင် ကျောင်းဆက်ထား၍ မရသောကြောင့် အနောက်ဗာဂျီးနီးယားအင်စတီကျူတွင် အထက်တန်းကို ဆက်လက်သင်ကြားနိုင်စေရန် စီစဉ်ခဲ့ကြသည်။
ထိုကျောင်းသည် အနောက်ဗာဂျီးနီးယားကောလိပ်(ယခုအခါ တက္ကသိုလ်အဖြစ်တိုးမြှင့်ခဲ့ပြီး)၏ ကျောင်းဝန်းထဲတွင် တည်ရှိသည်။
ထိုသို့ကျောင်းပို့ရန် စီစဉ်စဉ်က ဂျွန်ဆင်၏ အသက်မှာ ၁၀ နှစ်သာရှိသေးသည်။
ကျောင်းဖွင့်ချိန်တွင် မိသားစုနှင့်ခွဲခွာခဲ့ရပြီး ကျောင်းပိတ်ချိန် နွေရာသီမှ နေရပ်သို့ ပြန်ခဲ့ရသည်။
ဂျွန်ဆင်သည် အသက် ၁၄ နှစ်တွင် အထက်တန်းကျောင်းပြီးခဲ့ပြီး အနောက်ဗာဂျီးနီးယားကောလိပ်သို့ တက်ရောက်ခဲ့သည်။
ထိုကောလိပ်သည် သမိုင်းတွင် လူမည်းများအတွက် တက်ရောက်နိုင်သော ကောလိပ်များမှ တစ်ခုဖြစ်သည်။
ကျောင်းသားဘဝတွင် သူမသည် ကောလိပ်မှ ပို့ချသော သင်္ချာသင်ရိုးအားလုံးကို ယူ၍သင်ကြားခဲ့သည်။
များစွာသော ပါမောက္ခများသည် သူမအား ပဲ့ပြင်ဆုံးမခဲ့ကြပြီး ထိုအထဲတွင် သူမအား အထက်တန်းကျောင်းသူဘဝမှ ဆုံးမလမ်းညွှန်ခဲ့သော သင်္ချာနှင့် ဓာတုဗေဒပညာရှင် Angie Turner King နှင့် အာဖရိကန်-အမေရိကန်လူမျိုးများထဲတွင် သင်္ချာပညာရပ်ဆိုရာ ပါရဂူဘွဲ့ကို တတိယမြောက်ရရှိခဲ့သော W.W. Schiefflin Claytor တို့ပါဝင်ခဲ့သည်။
Claytor သည် ကတ်သရင်းအတွက်သာ ရည်ရွယ်၍ သင်ရိုးသစ်များ ရေးဆွဲသင်ကြားခဲ့သည်။
သူမသည် ၁၉၃၇ ခုနှစ်တွင် Summa Cum Laude (Latin honors)ဘွဲ့ကို သင်္ချာနှင့် ပြင်သစ်ဒီဂရီများနှင့်အတူ ရရှိခဲ့သည်။
ထိုအချိန်တွင် သူမ၏အသက်မှာ ၁၈ နှစ်သာ ရှိသေးသည်။
သူမသည် မာရီရွန်မြို့၊ ဗာဂျီးနီးယားပြည်နယ်တွင် လူမည်းကျောင်း၌ သင်ကြားရေးအလုပ်ကို ရရှိခဲ့သည်။
၁၉၃၉ ခုနှစ်တွင် သူမ၏ ပထမအိမ်ထောင်ဖက်ဖြစ်သူ ဂျိန်းဂိုဘယ်နှင့် လက်ထပ်ခဲ့သည်။
ထို့နောက်ဂျွန်ဆင်သည် သင်ကြားရေးအလုပ်မှ နုတ်ထွက်ပြီး သင်္ချာဆိုင်ရာ ဘွဲ့လွန်တက်ရောက်ရန်အတွက် စာရင်းသွင်းခဲ့သည်။
တစ်နှစ်အကြာ ကိုယ်ဝန်ရရှိပြီးနောက် မိသားစုဘဝကို အာရုံစိုက်နိုင်ရန် ကျောင်းနားခဲ့သည်။
ကျောင်းတက်စဉ် သူမသည် မော်ဂန်တောင်းမြို့တွင်ရှိသော အနောက်ဗာဂျီးနီးယားတက္ကသိုလ်တွင် ဘွဲ့လွန်အဖြစ်တက်ရောက်သော ပထမဆုံး အာဖရိကန်-အမေရိကန် အမျိုးသမီးဖြစ်ခဲ့သည်။
ပုဂ္ဂလဘဝ ၁၉၃၉ ခုနှစ်တွင် ကတ်သရင်းသည် ဂျိန်း ဖရန်စစ် ဂိုဘယ်နှင့် လက်ထပ်ခဲ့ပြီး ကွန်စတင်၊ ဂျိုင်လက်တီ၊ ကတ်သရင်းလို့ခေါ်တဲ့ သမီး ၃ ယောက်ရှိခဲ့ကြသည်။
အလုပ်အကိုင်သစ်အခွင့်အလမ်းများရှိစေရန်အတွက် ၁၉၅၃ ခုနှစ်တွင် သူမတို့မိသားစုသည် Newport News သို့ ပြောင်းရွေ့ခဲ့ကြသည်။
၁၉၅၆ ခုနှစ်အရောက်တွင်တော့ ဂျိန်းဂိုဘယ်သည် ခွဲစိတ်ကုသ၍ မရနိုင်သော ဘရိန်းကျူမာရောဂါဖြင့် သေဆုံးခဲ့လေသည်။
၁၉၅၉ ခုနှစ်တွင် ကတ်သရင်းသည် ဂျိန်းဂျွန်ဆင်နှင့် နောက်အိမ်ထောင်ပြုခဲ့လေသည်။
ဂျွန်ဆင်မှ တပ်မှ ဒုဗိုလ်တစ်ဦးဖြစ်ပြီး ကိုရီးယားစစ်ပွဲမှ စစ်ပြန်တစ်ဦးဖြစ်သည်။
ကတ်သရင်းဂျွန်ဆင်သည် နာဆာတွင်ပင် ဆက်လက်၍ လုပ်ကိုင်ခဲ့သည်။
ထို့ပြင် သူမသည် Presbyterian Church တွင် ဓမ္မသီချင်းသီဆိုသူအဖြစ် အနှစ် ၅၀ မျှ သီဆိုခဲ့သည်။
သူမသည် Alpha Kappa Alpha အသင်း၏ အဖွဲ့ဝင်အဖြစ် ကောလိပ်ကတည်းက ပါဝင်ခဲ့သည်။
ထိုအသင်းသည် အာဖရိကန်-အမေရိကန် အမျိုးသမီးများမှ ၎င်းတို့အတွက် ပထမဆုံးထူထောင်ခဲ့သော ကောလိပ်အသင်းဖြစ်သည်။
ဂျွန်ဆင်နှင့် သူမ၏အမျိုးသားတို့သည် ဗာဂျီးနီးယားပြည်နယ်၊ ဟမ်ပတန်မြို့တွင် မြေး ၆ ဦး၊ မြစ် ၁၁ ဦးနှင့်အတူ နေထိုင်လျက်ရှိသည်။
သူမသည် သူမ၏ မြေးများနှင့် ကျောင်းသူ၊ကျောင်းသားများအား သိပ္ပံနှင့် နည်းပညာနောက်သို့ စဉ်ဆက်မပြတ် ရှာဖွေကြိုးပမ်းကြရန် ဆက်လက်၍ တိုက်တွန်းလျက်ရှိသည်။
ဆုများ Group Achievement Award presented to NASA's Lunar Spacecraft and Operations team – for pioneering work in the field of navigation supporting the spacecraft that orbited and mapped the moon in preparation for the Apollo program။
၁၉၇၁၊ ၁၉၈၀၊ ၁၉၈၄၊ ၁၉၈၅၊ ၁၉၈၆: NASA Langley Research Center Special Achievement award။
၁၉၉၈၊ ဥပဒေဆိုင်ရာ ဂုဏ်ထူးဆောင်ပါရဂူဘွဲ (Farmingdale State College)။
၁၉၉၉၊ West Virginia State College Outstanding Alumnus of the YearKatherine Johnson biography , African-American Registry. ၂၀၀၆၊ သိပ္ပံဆိုင်ရာ ဂုဏ်ထူးဆောင်ပါရဂူဘွဲ့ (Capitol Technology University)၊ လာအူရယ်မြို၊ မေရီလန်းပြည်နယ်။
"Live, Learn, Pursue Passion – NASA Mathematician preps Class of 2006 to find its mission", Capitol Chronicle, Summer 2006, Capitol College (12 pages, PDF format) ၂၀၁၀၊ သိပ္ပံဆိုင်ရာ ဂုဏ်ထူးဆောင်ပါရဂူဘွဲ့ (Old Dominion University)၊ နော်ဖော့ခ်မြို့၊ ဗာဂျီးနီးယား။
၂၀၁၄၊ National Women's History Museum မှ De Pizan Honor။
၂၀၁၅၊ NCWIT Pioneer in Tech Award။
၂၀၁၅၊ Presidential Medal of Freedom။
Phil Helsel – "Obama honoring Spielberg, Streisand and more with medal of freedom," NBC News, November 24, 2015. Retrieved November 25, 2015 ၂၀၁၆၊ Leland Melvin မှ Silver Snoopy award။
၂၀၁၆၊ Astronomical Society of the Pacific's Arthur B.C. Walker II Award။
၂၀၁၆၊ Presidential Honorary Doctorate of Humane Letters from West Virginia University, Morgantown, West Virginia။
၂၀၁၇၊ Daughters of the American Revolution (DAR) Medal of Honor ၂၀၁၇၊ Katherine G. Johnson Computational Research Facility in Hampton, Virginia, opened on September 22, 2017, and so dedicated to Johnson. ကိုးကား ဆက်လက်ဖတ်ရှုရန်များ Beverly Golemba, Human Computers: The Women in Aeronautical Research , unpublished manuscript 1994, NASA Langley Archives. Wini Warren, Black Women Scientists in the United States, Indiana University Press, 2000, pp. 140–147. . Brigham Narins, Notable Scientists: From 1900 to the Present, Gale Group, 2001, ပြင်ပလင့်များ "Katherine Johnson Biography". NASA. Retrieved February 1, 2017. Katherine G. Johnson Video produced by Makers: Women Who Make America Introduction by Dr. Ellen Stofan, "The Untold History of Women in Science and Technology" , White House.gov NASA Technical Reports Server (NTRS): Johnson, K. G.။
ဆလိုင်းလျန်လွယ် (, ၂၅ အောက်တိုဘာ ၁၉၅၄ မွေးဖွား) သည် ဥပဒေပညာရှင်အဖြစ်မှ နိုင်ငံရေးသမားဖြစ်လာသူ ဖြစ်ပြီး ချင်းပြည်နယ်၏ ဝန်ကြီးချုပ်အဖြစ် တာဝန်ထမ်းဆောင်ခဲ့သူ ဖြစ်သည်။
သူသည် ရန်ကုန်တက္ကသိုလ်မှ ဥပဒေဘွဲ့ရရှိခဲ့သည်။
သူသည် ရန်ကုန်တိုင်းဒေသကြီး၊ မန္တလေးတိုင်းဒေသကြီး၊ စစ်ကိုင်းတိုင်းဒေသကြီးနှင့် ချင်းပြည်နယ်တို့ရှိ အစိုးရရုံးများတွင် ဥပဒေပညာရှင်အဖြစ် တာဝန်ထမ်းဆောင်ခဲ့သည်။
အစိုးရဝန်ထမ်းအဖြစ် နောက်ဆုံးလုပ်ကိုင်ခဲ့သည်မှာ တမူးခရိုင် ဥပဒေအရာရှိ အဖြစ် လုပ်ကိုင်ခဲ့ခြင်း ဖြစ်သည်။
နိုင်ငံရေး လုပ်ကိုင်ခြင်း ၂၀၁၅ အထွေထွေ ရွေးကောက်ပွဲတွင် ချင်းပြည်နယ် လွှတ်တော် ကိုယ်စားလှယ်နေရာအတွက် ဖလမ်းမြို့နယ် မဲဆန္ဒနယ် အမှတ် ၂ မှ အမျိုးသားဒီမိုကရေစီအဖွဲ့ချုပ်၏ ပါတီဝင်အသစ်အနေဖြင့် ဝင်ရောက်ယှဉ်ပြိုင်ခဲ့ပြီး အနိုင်ရရှိခဲ့သည်။
ပုဂ္ဂိုလ်ရေးရာ ဆလိုင်လျန်လွယ်သည် ချင်းလူမျိုးတစ်ဦး ဖြစ်ပြီး ခရစ်ယာန်ဘာသာဝင် ဖြစ်သည်။
စောမိုရှေး သည် ကရင်လူမျိုး စစ်ဖက်ဆိုင်ရာခေါင်းဆောင်တစ်ဦးဖြစ်ပြီး ကရင်ပြည်နယ်ရှိ လက်နက်ကိုင်အဖွဲ့အစည်းဖြစ်သော ဒီကေဘီအေ တပ်မဟာ ၅ ၏ စစ်ဦးစီးချုပ် ဖြစ်သည်။
ဒီကေဘီအေ တပ်မဟာ ၅ ၏ မူလ စစ်ဦးစီးချုပ်ဖြစ်သော ဗိုလ်နှုတ်ခမ်းမွှေး ခေါ် စောလားပွယ် လည်ချောင်းကင်ဆာဖြင့် ကွယ်လွန်ပြီးနောက် ဒီကေဘီအေ တပ်မဟာ ၅ ၏ အရေးပေါ် အစည်းအဝေးတွင် စစ်ဦးစီးချုပ်အဖြစ် ခန့်အပ်ခဲ့ခြင်း ဖြစ်သည်။
စောမိုရှေးသည် ယခင်က ဒီကေဘီအေ တပ်မဟာ ၅ တွင် ဒုတိယ စစ်ဦးစီးချုပ်အဖြစ် တာဝန်ယူခဲ့သူ ဖြစ်သည်။
ကိုးကား ကဏ္ဍ:၂၀၂၁ ကွယ်လွန်သူများ။
ဟယ်ရီပေါ်တာနှင့် လျှို့ဝှက်ခန်းဆောင် (၊ ဟယ်ရီပေါ်တာနှင့် လျှို့ဝှက်အခန်း၊ ဟယ်ရီပေါ်တာနှင့် မိစ္ဆာခန်းဆောင် စသည်ဖြင့်လည်း ဘာသာပြန်ဆိုကြ) သည် ဗြိတိသျှစာရေးဆရာမ ဂျေ ကေ ရိုးလင်း ရေးသားထားသည့် နာမည်ကြီး ဆန်းကြယ်စိတ်ကူးယဉ် ဝတ္ထုရှည် တစ်ပုဒ် ဖြစ်၍၊ ထိုဝတ္ထုသည် ဟယ်ရီပေါ်တာ စာအုပ်အတွဲတွင် ဒုတိယမြောက် ဖြစ်သည်။
ဇာတ်လမ်းမှာ ကျောင်းစင်္ကြများ၏ နံရံများပေါ်မှ သတိပေးစာတိုအတွဲများက လျှို့ဝှက်ခန်းဆောင် ပွင့်သွားပြီ ဖြစ်ပြီး၊ မှော်သွေးစစ်စစ် မိသားစုများမှလာသူ မဟုတ်သည့်သူအားလုံးကို ဆလိုင်သရင်၏ အမွေခံ မှ သုတ်သင်သတ်ဖြတ်သွားလိမ့်မည် ဟု သတိပေးထားစဉ် ဟယ်ရီပေါ်တာ၏ ဟော့ဂ်ဝပ် စုန်းကဝေအတတ်နှင့် မှော်ပညာကျောင်းတော်ကြီးတွင် တက်ရောက်ရသော ဒုတိယနှစ် ကျောင်းသားဘဝအကြောင်း ဖြစ်သည်။
အဆိုပါ ခြိမ်းခြောက်မှုများမှာ ကျောင်းတွင် နေထိုင်သူအချို့အား ကျောက်ရုပ်ဖြစ်အောင် ပြုစားခြင်းများအပြီး တိုက်ခတ်မှုများ ဖြစ်ပေါပြီးနောက် တွေ့ရခြင်း ဖြစ်၏။
ထိုနှစ်အတွင်း ဟယ်ရီနှင့် သူ၏ သူငယ်ချင်းများ ဖြစ်သည့် ရွန်နှင့် ဟာမိုင်ယွန်းနီ တို့က ထိုတိုက်ခိုက်မှုများကို စုံစမ်းစစ်ဆေးဖော်ထုတ်ပေးခဲ့လေသည်။
ထိုစာအုပ်ကို ယူနိုက်တက်ကင်းဒမ်းတွင် ၁၉၉၈ ခုနှစ်၊ ဇူလိုင်လ ၂ ရက်တွင် ဘလွမ်းစ်ဘာရီ စာအုပ်တိုက်မှ ထုတ်ဝေခဲ့၍၊ အမေရိကန်ပြည်ထောင်စုတွင်မူ ၁၉၉၉ ခုနှစ်၊ ဇွန်လ ၂ ရက်တွင် စကောလာ့စတစ်မှ ထုတ်ဝေဖြန့်ချိခဲ့လေသည်။
ရိုးလင်းသည် စာအုပ်ကို အဆုံးသတ် ဇာတ်သိမ်းရန် ခက်ခဲကြောင်း တွေ့ရသော်လည်း စာအုပ်သည် ဝေဖန်ရေးဆရာများ၊ လူငယ်စာဖတ်သူများနှင့် စာပေဖြန့်ချိရေးလုပ်ငန်းများ၏ မြင့်မားသော ချီးကျူးဂုဏ်ပြုမှုနှင့် ဆုတံဆိပ်များအား လက်ခံရရှိခဲ့ပေသည်။
သို့ရာတွင် အချို့သုံးသပ်သူများကမူ ဤစာအုပ်သည် ငယ်ရွယ်သော ကလေးငယ်များအား အလွန်အမင်း ကြောက်ရွံ့စေမှုကို ဖြစ်စေသည်ဟု ယူဆကြ၏။
စာအုပ်စီးရီး၏ အခြားဝတ္ထုများကဲ့သို့ပင် ဤ လျှို့ဝှက်ခန်းဆောင် ဝတ္ထုသည် ဘာသာရေးဆိုင်ရာ ငြင်းခုံဆွေးနွေးမှုများကို ဖြစ်စေခဲ့ပြန်သည်။
အခြားသူများက ဤစာအုပ်၏ မိမိကိုယ်တိုင် စွန့်လွှတ်အနစ်နာခံမှု၊ လူတစ်ယောက်၏ စရိုက်နှင့် အရည်အချင်းသည် ထိုသူ၏ ရွေးချယ်မှုများမှ ရလဒ်များ ဖြစ်သည် ဆိုသော နည်းလမ်းများအား အလေးပေးမှု စသည်တို့အတွက် ချီးမွမ်းကြစဉ်၊ အချို့သော ဘာသာရေးဆိုင်ရာ ဩဇာရှိအာဏာပိုင်များကမူ ၎င်း၏ မှော်အတတ်ပညာဆိုင်ရာများ ပါဝင်မှုကို ရှုတ်ချဝေဖန်ခဲ့ကြလေသည်။
အချို့ ဟောပြောသူများက ပုဂ္ဂိုလ်ရေးဆိုင်ရာ ကိုယ်ပိုင်လက္ခဏာများသည် ဤစာအုပ်၏ အားကြီးသော အဓိကဆိုလိုရင်းဖြစ်သည်ဟု ဆိုကြ၏။
မှော်ပညာမတတ်သူများ၊ လူသားမဟုတ်သူများ၊ အသက်မရှိသူများ စသည်ဖြင့် ခွဲခြားဖော်ပြသည့် လူမျိုးရေးခွဲခြားမှုဝါဒကို ငြင်းဆိုခြင်းအား ယခုစာအုပ်တွင် လမ်းညွှန်ပြသပေးသည်ဟု ဆိုကြသည်။
အချို့သော ဟောပြောသုံးသပ်သူများကမူ ဇာတ်လမ်းထဲတွင် သတိပေးခြင်းနှင့် ဆန့်ကျင်လျက် လှုပ်ရှားမှုနှင့် ယုံကြည်စိတ်ချနိုင်မှုတို့အား စစ်ဆေးထားခြင်းမရှိသော ဒိုင်ယာရီစာအုပ်စသော ရင်းမြစ်များမှ လာသည့် သတင်းအချက်အလက်များကို မမေးမစမ်းဘဲ လက်ခံစွက်ဖက်ခြင်းသည် စဉ်းစားဖွယ်ရှိကြောင်း ဆိုကြသည်။
အဖွဲ့အစည်းဆိုင်ရာ လုပ်ဆောင်မှုအား မိမိကိုယ်တိုင်ထမ်းဆောင်မှု အဖြစ် သရုပ်ဖော်ပြီး၊ အရည်အချင်းညံ့ဖျင်းမှု ရှိသည် ဟူ၍လည်း ဆိုကြပြန်သည်။
ဤစာအုပ်သည် စာအုပ်စီးရီး၏ ဆဋ္ဌမမြောက်ဝတ္ထုဖြစ်သော ဟယ်ရီပေါ်တာနှင့် သွေးနှောမင်းသား နှင့် ဆက်သွယ်ချက်အချို့ရှိသည် ဟုလည်း လူအများ သိကြလေသည်။
၂၀၀၂ ခုနှစ်တွင် ထွက်ရှိခဲ့သော ဟယ်ရီပေါ်တာနှင့် လျှို့ဝှက်ခန်းဆောင် ရုပ်ရှင်ကားသည်လည်း (ထိုခေတ်အချိန်ကာလက) အချိန်တိုင်းအတွက်တာ ကမ္ဘာ့ဝင်ငွေရရှိမှု အမြင့်မားဆုံးသော ဇာတ်ကားများစာရင်းတွင် သတ္တမမြောက် လိုက်ခဲ့သေးသည်။
ဇာတ်ကားအညွှန်းနှင့် ဝေဖန်ရေးများတွင်လည်း အများအားဖြင့် ကောင်းမွန်စွာ အထောက်အကူပြုစေခဲ့သည်။
ဝတ္ထုကို အခြေခံသော ဗွီဒီယိုဂိမ်းများလည်း မရေမရာ ပေါ်ထွက်လာခဲ့ပြီး၊ အများစုမှာ ကျေနပ်အားရဖွယ် သုံးသပ်ချက်များ ရရှိခဲ့သည်။
Redirectဟယ်ရီပေါ်တာနှင့် လျှို့ဝှက်ခန်းဆောင်။
သက္ကရာဇ် ၅၈၂ တွင် ပုဂံရှိ ရပ်စောက်ဂူဘုရားတွင် ရေးထိုးသော မင်စာ ဖြစ်သည်။
ရေးထိုးသည့် ခုနှစ်ကို မင်စာတွင် ပါသည်မှ လွဲ၍ အခြား ရေးထိုးသူ ကုသိုလ်ရှင် အကြောင်း မသိရချေ။
ပထမပိုဒ်၌ အလှူ ဖြစ်မြောက်ပုံကို ရေးထိုးထားကာ၊ ဒုတိယပိုဒ်၌ ထိန်းသိမ်း စောင့်ရှောက်သူတို့၌ ဘုန်းကျက်သရေ တိုးပွားစေမည့် အကြောင်း ရေးထိုးသည်။
တတိယပိုဒ်နှင့် စတုတ္ထပိုဒ်ဝယ် ဘုရားကျွန်ကို ရောင်းစားသူနှင့် ကောင်းမှုကို ဖျက်လိုဖျက်ဆီး လုပ်သူများကို အလွန် ပြင်းထန်သော ကျိန်စာ တိုက်ထားလေသည်။
နောက်ဆုံးပိုဒ်တွင် ကုသိုလ်ရှင်၏ ဆန္ဒ တောင်းဆုကို ရေးထိုးခြင်းဖြင့် နိဂုံးချုပ်ထား၏။
အနက်ဖော် သက္ကရာဇ် ၅၈၂ ခု၊ နွယ်တာလဆန်း ၇ ရက်၊ တနင်္ဂနွေနေ့ ဂူပြီးသတည်း။
သရက်စဉ်အား သုဝဏ္ဏပိစည်မြောင်းလည်း တူး၏။
သုဖရစ် တင်းကုပ်ဖက်၍လည်း ဆင်ခြံဖွဲ့၏။
ဤကား ဝါ၌ နင်တို့ကျွေးစေသတည်း။
ငါကား ချောင်းတာလယ်တာ မရှိကျင်ရကား ဘုရားကျွန်လျှင် ကျွေးစေသတည်း။
ငါဒါယကာမဲ့မူလည်း ငါ့အစ်ကိုလည်းကောင်း၊ ငါ့နှမလည်းကောင်း၊ ငါ့တူလည်းကောင်း၊ ငါ့တူမလည်းကောင်း၊ ငါ့မြေးလည်းကောင်း၊ ငါ့သားလည်းကောင်း၊ ဤဘုရားကျွေးသောသူကား ငါဒါယကာထက်လျှင် အကျိုးအတိုင်းမသိ ရစေသတည်း။
ဤဘုရားကျွန်ကို ရောင်းစားသောသူကား မြေကားအထက် ရောင်းစားသောသူကား အအောက် ဖြစ်စေသတည်း။
နင်အမျိုးတကာကို မစေစေချင်၍ ပြတ်သောကား မဟုတ်စွံ။
ဘုရားကျွေးစေလိုရကား အမျိုးတကာ ငါပေးသတည်း။
ဤခွက်တစ်ပွဲသောကား ကျောင်း၌နေသော သခင်ဟူသမျှ စားစေသတည်း။
စားစေရှင်၊ ရောင်းချစားစေသော မဟုတ်စွံ။
ကျောင်းပရိက္ခရာ ထားသတည်း။
ဤခွက်ကို ဥပါယ်တလည်မူ၍ ရောင်းစံ့၊ မြေကားအထက် ရောင်းစားသူအအောက် ဖြစ်စေသတည်း။
ဤငါပြုသောဥယျာဉ်ကား အဆွေအမျိုး စိုးသတည်း။
စိုးရှင်၊ ရောင်းချစားစေသော မဟုတ်စွံတည်း။
ဘုရားတရားကို ကျွေးစေလိုရကား နင်တို့တကာ ငါနှင်းသတည်း။
ပိဋကတ်အဦး သီလက္ခန္ဓဝါသီတကျမ်း၊ အဘိဓမ္မသင်္ဂဏီ တကျမ်း၊ ဒသဇာတ် တကျမ်း၊ ဓမ္မပဒ တကျမ်း၊ ဝိနည်းတပုံလည်း ပြုခဖူး၏။
သခင်တို့ လုံ့လမူ၍ တပ်သောပညာသည် တပ်သဖွယ်ကဲ့သို့ ငါဒါယကာကို တပ်လေသတည်း။
ဦးခက်အောင် သည် ကချင်လူမျိုး နိုင်ငံရေးသမားတစ်ဦးဖြစ်ပြီး ကချင်ပြည်နယ်ဝန်ကြီးချုပ်အဖြစ် မတ်လ ၃၀ ၂၀၁၆ခုနှစ်မှ ဖေဖော်ဝါရီ ၁ ၂၀၂၁ခုနှစ်အထိ တာဝန်ထမ်းဆောင်ခဲ့သည်။
ယခင်က သွားဆရာဝန်အဖြစ် လုပ်ကိုင်ခဲ့သည်။
၂၀၂၁ခုနှစ် ဖေဖော်ဝါရီလတွင် စစ်တပ်မှ အာဏာသိမ်းမှု ဖြစ်ပွားခဲ့ပြီးနောက် အခြားပြည်နယ်နှင့် တိုင်းဒေသကြီး ဝန်ကြီးချုပ်များသကဲ့သို့ ဖမ်းဆီးခံခဲ့ရသည်။
၂၀၂၅ ခုနှစ် ဇန်နဝါရီ ၄ရက် တွင် လွတ်ငြိမ်းဖြင့် ပြန်လွတ်သည်။
အစောပိုင်းဘဝနှင့်ပညာရေး ဦးခက်အောင်သည် ပြင်ဦးလွင်မြို့၊ ဗန်းမော်မြို့၊ ကွတ်ခိုင်မြို့၊ တောင်ငူမြို့၊ မြစ်ကြီးနားမြို့များတွင် အခြေခံပညာကို သင်ယူခဲ့သည်။
၁၉၆၆ခုနှစ်တွင် မြစ်ကြီးနားမြို့ အ.ထ.က (၁)မှ တက္ကသိုလ်ဝင်တန်းကို ဓာတုဗေဒဘသာ ဂုဏ်ထူးဖြင့် အောင်မြင်ခဲ့သည်။
ထို့နောက် ၁၉၇၂ခုနှစ်တွင် ရန်ကုန်မြို့ရှိ သွားဘက်ဆိုင်ရာဆေးတက္ကသိုလ်မှ ဘွဲ့ရရှိခဲ့သည်။
ဘွဲ့ရပြီးနောက် ဒေါက်တာဂျေကော့ဘူနှင့် လက်ထပ်ကာ မြောင်းမြ၊ လပွတ္တာ၊ ပေါင်းတလည်မြို့များတွင် ဆေးခန်းဖွင့်ခဲ့သည်။
၁၉၇၅ခုနှစ်မှ ၁၉၉၃ခုနှစ်အထိ ရန်ကုန်၊ မန္တလေး၊ မြစ်ကြီးနား၊ ဗန်းမော်မြို့တို့ရှိ ကျန်းမာရေး ဝန်ကြီးဌာနလက်အောက်မှ ပြည်သူ့ဆေးရုံများ၊ ဒေသန္တရဆေးပေးခန်းများတွင် တာဝန်ထမ်းဆောင်ခဲ့သည်။
၁၉၉၃ခုနှစ် ဩဂုတ်လ ၁၆ရက်နေ့တွင် နုတ်ထွက်ခဲ့သည်။
ထို့နောက် ၁၉၉၄ခုနှစ်မှ ၂၀၀၁ခုနှစ်အထိ ဆိုင်းဘွမ်းကုမ္ပဏီ၏ ဒါရိုက်တာအဖြစ် ဆောင်ရွက်ခဲ့သည်။
နိုင်ငံရေး ဒေါက်တာခက်အောင်သည် အမျိုးသားဒီမိုကရေစီအဖွဲ့ချုပ်ကို ထောက်ခံအားပေးသူဖြစ်ခဲ့ကာ ၂၀၁၂ခုနှစ်တွင် ဒေါ်အောင်ဆန်းစုကြည်၏ ကချင်ပြည်နယ်ခရီးစဉ်မှစ၍ နိုင်ငံရေးကို တက်ကြွစွာ လုပ်ကိုင်လာခဲ့သည်။
၂၀၁၅ရွေးကောက်ပွဲမတိုင်မီတွင် အမျိုးသားဒီမိုကရေစီအဖွဲ့ချုပ်သို့ ဝင်ရောက်ခဲ့သည်။
ရွေးကောက်ပွဲတွင် ကချင်ပြည်နယ်လွှတ်တော် မြစ်ကြီးနားမြို့နယ်မဲဆန္ဒနယ် အမှတ် (၁)မှ ဝင်ရောက်ယှဉ်ပြိုင်ခဲ့ရာ အနိုင်ရရှိခဲ့သည်။
ဒုတိယမဲအများဆုံးရရှိသည့် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ကိုယ်စားလှယ်လောင်းထက် မဲအရေအတွက် (၁၆,၀၀၀) ကျော် အသာဖြင့် အနိုင်ရခဲ့ခြင်းဖြစ်သည်။
ပြည်နယ်ဝန်ကြီးချုပ် ရွေးကောက်ပွဲတွင် အနိုင်ရပြီးနောက် သမ္မတ ဦးထင်ကျော်မှတင်သွင်းသော ပြည်နယ်နှင့် တိုင်းဒေသကြီး ဝန်ကြီးချုပ် (၁၄)ဦး၏ အမည်စာရင်းတွင် ဒေါက်တာခက်အောင်လည်း ပါဝင်ခဲ့သည်။
ပြည်နယ်လွှတ်တော်က အတည်ပြုခဲ့ပြီးနောက် ၂၀၁၆ခုနှစ် မတ်လ ၃၀ရက်နေ့တွင် ပြည်နယ်ဝန်ကြီးချုပ်ဖြစ်လာခဲ့သည်။
၂၀၁၉ခုနှစ် ဇန်နဝါရီလ ၁၈ ရက်နေ့တွင် ​ဒေါက်တာခက်​အောင်မှ ပြည်နယ်ဝန်ကြီး ၃ ဦးကို ခေါ်ယူတွေ့ဆုံကာ နိုင်ငံတော်အတိုင်ပင်ခံပုဂ္ဂိုလ်၏ ညွှန်ကြားချက်ဖြင့်ဟုဆိုကာ နုတ်ထွက်စေပြီးနောက် ဇန်နဝါရီလ ၂၁ ရက်နေ့တွင် ပြည်နယ်ဝန်ကြီးများဖြစ်ကြသည့် ဦးမြသိန်းနှင့် ဒေါက်တာသင်းလွင်ကို ရာထူးမှနုတ်ထွက်ခွင့်ပြုကြောင်းနှင့် ဦးHလအောင်ကို တာဝန်မှ ရပ်စဲကြောင်း နိုင်ငံတော်သမ္မတရုံးမှ ထုတ်ပြန်ခဲ့သည်။
ဒေါက်တာခက်အောင်မှ ကျန်းမာရေးကိုအကြောင်းပြ၍ နုတ်ထွက်ရန် ပြောကြားခဲ့ကြောင်း ဝန်ကြီးအချို့ကဆိုခဲ့ကြသည်။
၂၀၂၀ရွေးကောက်ပွဲနှင့် ဖမ်းဆီးခံရခြင်း ၂၀၂၀ပြည့်နှစ် အထွေထွေရွေးကောက်ပွဲတွင် မြစ်ကြီးနားမဲဆန္ဒနယ် အမှတ် (၁)မှပင် ပြန်လည်ယှဉ်ပြိုင်ခဲ့ရာ ဆန္ဒမဲ (၃၄,၉၂၆) မဲ၊ ရာခိုင်နှုန်း (၅၄.၆၁%) ဖြင့် အနိုင်ရခဲ့သည်။
၂၀၂၁ခုနှစ် ဖေဖော်ဝါရီလ ၁ရက်နေ့တွင် စစ်တပ်မှ အာဏာသိမ်းခဲ့ပြီးနောက် ဒေါက်တာခက်အောင်အား မြောက်ပိုင်းတိုင်းစစ်ဌာနချုပ်သို့ ဖမ်းဆီးခေါ်ဆောင်သွားခဲ့ပြီး ပြန်လည်လွှတ်ပေးကာ နေအိမ်အကျယ်ချုပ်ဖြင့် ထိန်းသိမ်းထားခဲ့သည်။
၂၀၂၁ခုနှစ် ဩဂုတ်လတွင် ဒေါက်တာခက်အောင်အား ကချင်ပြည်နယ်အတွင်းရှိ လုပ်ငန်းများဆောင်ရွက်ရာတွင် တင်ဒါမခေါ်ခဲ့ခြင်းများ၊ ဥပဒေနှင့် မညီညွတ်မှုများဟု ဆိုကာ စစ်ကောင်စီ၏ အဂတိလိုက်စားမှုတိုက်ဖျက်ရေးကော်မရှင်က တရားစွဲဆိုခဲ့သည်။
ယင်းနောက် ၂၀၂၂ခုနှစ်၊ ဧပြီလ ၂၂ ရက်နေ့တွင် ဒေါက်တာခက်အောင်အား အဂတိလိုက်စားမှုတိုက်ဖျက်ရေးဥပဒေ ပုဒ်မ ၅၅ အရ အလုပ်နှင့် ထောင်ဒဏ် ၁၂ နှစ် ကျခံစေရန် ကချင်ပြည်နယ်တရားလွှတ်တော်က အမိန့်ချခဲ့သည်။
ဒေါက်တာခက်အောင်နှင့်အတူ ထောင်နှစ်ရှည်ကျခံရသည့်ထဲတွင် အခြားသော ကချင်ပြည်နယ်ဝန်ကြီးဟောင်းများဖြစ်ကြသော ဦးဝေလင်း၊ ဦးဝင်းညွန့်၊ ဦးလဆိုင်း(ခ)ဦးဒါရှီလဆိုင်း၊ ဦးနော်လီ(ခ)ဇခေါင်ခမ်းရယ်၊ ဦးဇော်ဝင်းနှင့် ဦးနေဝင်း၊ ပြည်နယ်စည်ပင်သာယာရေးအဖွဲ့ ညွှန်ကြားရေးမှူး ဦးစိုးနိုင် တို့လည်း ပါဝင်ခဲ့သည်။
သူသည် ၂၀၂၅ ခုနှစ် ဇန်နဝါရီ ၄ရက်တွင် လွတ်ငြိမ်းဖြင့် အကျဉ်းထောင်မှပြန်လည် လွတ်မြောက်သည်။
ပုဂ္ဂိုလ်ရေးဘဝ ဒေါက်တာခက်အောင်သည် ကချင်လူမျိုး ခရစ်ယာန်ဘာသာဝင်ဖြစ်သည်။
၁၉၇၃ခုနှစ်တွင် ဒေါက်တာဂျေကော့ဘူနှင့် လက်ထပ်ခဲ့သည်။
၎င်းတို့တွင် ဒေါက်တာ အိပ်ချ်ဆိုင်းရာ၊ ဒေါက်တာ အိပ်ချ်မွန်းအောန် အမည်ရှိ သမီး နှစ်ဦး နှင့် ဒေါက်တာအိပ်ချ် အောင်မိုင် နှင့် ဦးအိပ်ချ်ထွယ်ဆပ်အောင် အမည်ရှိ သားနှစ်ဦး ထွန်းကားခဲ့သည်။
၎င်း၏ညီဖြစ်သူမှာ ဦးခက်ထိန်နန်ဖြစ်ပြီး ၂၀၁၁ခုနှစ်မှ ၂၀၁၆ခုနှစ်အထိ အမျိုးသားလွှတ်တော်ကိုယ်စားလှယ်အဖြစ် ဆောင်ရွက်ခဲ့ကာ စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ် ပါတီမှ ဖြစ်သည်။
၂၀၂၁ခုနှစ် အာဏာသိမ်းမှုဖြစ်ပွားပြီးနောက် ဒေါက်တာခက်အောင်အား ဖမ်းဆီးပြီး ၎င်း၏နေရာကို ညီဖြစ်သူ ဦးခက်ထိန်နန်အား ပြည်နယ်​ကောင်စီဥက္ကဋ္ဌအဖြစ်တာဝန်ပေးခဲ့ပြီး၊ နောက်ပိုင်းတွင် ပြည်နယ်ဝန်ကြီးချုပ်ဟု စစ်ကောင်စီမှ ခန့်အပ်တာဝန်ပေးခဲ့သည်။
ဒေါက်တာခက်အောင်သည် ရန်ကုန်မြို့၌ ၁၉၆၆ခုနှစ်တွင် ပထမဆုံးအကြိမ်ကျင်းပခဲ့သော ပထမအကြိမ် ပြည်နယ်နှင့်တိုင်း စက်ဘီးစီးပြိုင်ပွဲတွင် ကချင်ပြည်နယ်ကိုယ်စားပြုအဖြစ် ရွှေတစ်ခု၊ ငွေတစ်ခု၊ ကြေးတစ်ခုနှင့် တတိယဒိုင်းဆုရရှိခဲ့သည်။
ဦးအယ်လ်ဖောင်းရှို သည် ကယန်း - ရှမ်း လူမျိုး နိုင်ငံရေးသမားတစ်ဦးဖြစ်ကာ ကယားပြည်နယ်၏ ဝန်ကြီးချုပ်အဖြစ် ၂၀၁၆ခုနှစ်မှ ၂၀၂၀ပြည့်နှစ်အထိ လုပ်ကိုင်ခဲ့သူဖြစ်သည်။
၂၀၂၀ပြည့်နှစ် စက်တင်ဘာလတွင် ကယားပြည်နယ် လွှတ်တော်တွင် စွပ်စွဲပြစ်တင်ခံခဲ့ရပြီးနောက် တာဝန်မှ ရပ်စဲခံခဲ့ရကာ ပြည်နယ်နှင့် တိုင်းဒေသကြီး ဝန်ကြီးချုပ်များအနက် စွပ်စွဲပြစ်တင်ခံရပြီး တာဝန်မှ ရပ်စဲခံခဲ့ရသော ပထမဆုံး ဝန်ကြီးချုပ် ဖြစ်လာခဲ့သည်။
သူသည် ဝန်ကြီးချုပ် ဖြစ်မလာမီက မြို့နယ်ပညာရေးမှူးအဖြစ် လုပ်ကိုင်ခဲ့သူဖြစ်သည်။
ဘဝအစနှင့် ပညာရေး ဦးအယ်ဖောင်းရှိုကို ၁၉၇၉ခုနှစ် ​ဖေ​ဖော်ဝါရီလ (၅)ရက်​နေ့တွင် လွိုင်ကော်မြို့နယ်၊ လောပိတရှမ်းရွာ၌ မွေးဖွားခဲ့ပြီး ကယန်း - ရှမ်း တိုင်းရင်းသားတစ်ဦး ဖြစ်သည်။
ပြည်ထောင်စုတိုင်းရင်းသားလူမျိုးများဖွံ့ဖြိုးရေးတက္ကသိုလ်(စစ်ကိုင်း) မှ ပညာရေးဘွဲ့ကို ရရှိခဲ့ပြီး ကယားပြည်နယ်၊ မယ်စဲ့မြို့နယ်တွင် လက်ထောက်ပညာရေးမှူး၊ မြို့နယ်ပညာ​ရေးမှူး အဖြစ် တာဝန်ထမ်းဆောင်ခဲ့သည်။
နိုင်ငံရေး ဦးအယ်ဖောင်းရှိုသည် ၂၀၁၅ခုနှစ် ဇွန်လတွင် မြို့နယ်ပညာရေးမှူးအဖြစ်မှ နုတ်ထွက်ကာ ၂၀၁၅အထွေထွေရွေးကောက်ပွဲ၌ အမျိုးသားဒီမိုကရေစီအဖွဲ့ချုပ်မှနေ၍ ဝင်ရောက်ယှဉ်ပြိုင်ခဲ့သည်။
ကယားပြည်နယ် လွှတ်တော်အတွက် မယ်စဲ့မြို့နယ်မဲဆန္ဒနယ် အမှတ် (၂)မှ ဝင်ရောက်ယှဉ်ပြိုင်ခဲ့ကာ မဲအရေအတွက် (၇၂၅) မဲရရှိခဲ့သည်။
ဒုတိယမဲအများဆုံး ရရှိသော ပြိုင်ဘက်ဖြစ်သူ ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ ကိုယ်စားလှယ်လောင်းအား မဲအရေအတွက် (၄၀၀) ကျော်အသာဖြင့် အနိုင်ရရှိခဲ့သည်။
ဦးအယ်လ်​ဖောင်းရှိုသည် ၂၀၁၅​ရွေး​ကောက်ပွဲမတိုင်မီတွင်မှ ပါတီဝင်ဖြစ်လာခဲ့​သော်လည်း (၃)နှစ်အကြာ ၂၀၁၈ခုနှစ်တွင် အမျိုးသားဒီမိုက​ရေစီအဖွဲ့ချုပ်၏ ဗဟို​ကော်မတီဝင် ဖြစ်လာခဲ့သည်။
ဦးအယ်လ်ဖောင်းရှိုသည် ၂၀၂၀အထွေထွေရွေးကောက်ပွဲအား မယ်စဲ့မြို့နယ် အမှတ် (၂)မှပင် ဝင်ရောက်ယှဉ်ပြိုင်ခဲ့ရာ ဆန္ဒမဲ (၁,၄၁၉) မဲ၊ (၇၂.၇၇) ရာခိုင်နှုန်းဖြင့် အနိုင်ရရှိခဲ့သည်။
ပြည်နယ်ဝန်ကြီးချုပ် မူလက ကယားပြည်နယ်ဝန်ကြီးချုပ်အဖြစ် အခြားသူအား ရွေးချယ်ထားခဲ့သော်လည်း ထိုသူသည် ရန်ကုန်ကော့မှူးဖွား ကရင်မျိုးနွယ်ဝင်ဖြစ်သည်။
၂၀၁၅ ရွေးကောက်ပွဲအပြီးတွင် ဒေသခံတိုင်းရင်းသားများနှင့် လက်နက်ကိုင်အဖွဲ့အစည်းများက လူထုအစည်းအဝေးပြုလုပ်ကာ ဝန်ကြီးချုပ်အား ဌာနေတိုင်းရင်းသားသာ ဖြစ်သင့်ကြောင်း ဆုံးဖြတ်ခဲ့ကြသည်။
ထိုဆုံးဖြတ်ချက်အား အမတ်နေရာအများစုကို အနိုင်ရသော အမျိုးသားဒီမိုကရေစီအဖွဲ့ချုပ်၏ ဥက္ကဋ္ဌ ဒေါ်အောင်ဆန်းစုကြည်ထံ ပို့ခဲ့ကြသည်။
ထို့နောက် ဝန်ကြီးချုပ်လောင်းအား ထပ်မံရွေးချယ်ကြရာ ဦးအယ်လ်ဖောင်းရှိုအား ရွေးချယ်ခဲ့ကြသည်။
ရွေးကောက်ပွဲ အနိုင်ရရှိခဲ့ပြီးနောက် နိုင်ငံတော်သမ္မတ ဦးထင်ကျော်က တင်သွင်းသော ပြည်နယ်နှင့် တိုင်းဒေသကြီး ဝန်ကြီးချုပ်များ အမည်စာရင်းတွင် ဦးအယ်လ်ဖောင်းရှိုအား ကယားပြည်နယ်ဝန်ကြီးချုပ်အဖြစ် တင်သွင်းခဲ့သည်။
ထို့နောက် ပြည်နယ်လွှတ်တော်က သဘောတူခဲ့သဖြင့် ၂၀၁၆ခုနှစ် မတ်လ (၃၀)ရက်နေ့မှစ၍ ကယားပြည်နယ်၏ ဒုတိယမြောက် ဝန်ကြီးချုပ် ဖြစ်လာခဲ့သည်။
သူသည် ပြည်နယ်နှင့် တိုင်း​ဒေသကြီး ဝန်ကြီးချုပ် (၁၄)ဦးတွင် အသက်အငယ်ဆုံးဖြစ်သည်။
ဝန်ကြီးချုပ်တာဝန်ထမ်း​ဆောင်​နေစဉ်အတွင်း မယ်စဲ့မြို့၌ ကက်သလစ် ဘုန်း​တော်ကြီးနှင့် ​မြေယာအငြင်းပွားမှု ဖြစ်ပွားခဲ့သည်။
thumb|၂၀၁၇ခုနှစ်က ​ဒေါ်​အောင်ဆန်းစုကြည်၏ ခရီးစဉ်တွင်​တွေ့ရ​သော ဝန်ကြီးချုပ် ဦးအယ်လ်​ဖောင်းရှို ဗိုလ်ချုပ်ကြေးရုပ်ဖြစ်ရပ် ၂၀၁၈ခုနှစ်တွင် ပြည်နယ်အစိုးရအဖွဲ့က လွိုင်ကော်မြို့အဝင် ပြည်နယ်ခန်းမအနီး၌ ဗိုလ်ချုပ်အောင်ဆန်း ကြေးရုပ်အား စိုက်ထူခဲ့ရာ ကရင်နီလူမှုအဖွဲ့အစည်းအချို့က ကန့်ကွက်ခဲ့ကြသည်။
ဦးအယ်လ်​ဖောင်းရှိုအား ရာထူးမှ နုတ်ထွက်ရန်အတွက် ဆန္ဒပြခဲ့ကြသည်။
ကန့်ကွက်ဆန္ဒပြမှုများအား အင်အားသုံးဖြိုခွဲခြင်း၊ တရားစွဲဆိုခြင်းများပါ ရှိလာခဲ့သည်။
​နောက်ပိုင်းတွင် ပြည်နယ်အစိုးရအဖွဲ့နှင့် ကန့်ကွက်သူများအကြား ဆွေးနွေးမှုများ ပြုလုပ်ခဲ့သော်လည်း ပြေလည်မှုမရရှိခဲ့ပေ။
ဦးအယ်လ်​ဖောင်းရှိုက ရုပ်တုအား လုံးဝ​ရွှေ့မ​ပေးနိုင်​ကြောင်း ​ပြောကြားခဲ့သဖြင့် ဌာ​နေတိုင်းရင်းသားများ၏ ဆန္ဒကို လျစ်လျူရှုခြင်းဖြစ်​​ကြောင်းနှင့် ဗိုလ်ချုပ်ကြေးရုပ် စိုက်ထူမှုနှင့် ပက်သက်သည့် နောက်ဆက်တွဲ ပြဿနာများသည် ဦးအယ်လ်ဖောင်းရှိုတွင်သာ တာဝန်ရှိသည်ဟု ကန့်ကွက်သူများက ပြောကြားခဲ့သည်။
ဗိုလ်ချုပ်အောင်ဆန်းကြေးရုပ် ပြဿနာကို အကြောင်းပြ၍ မငြိမ်မသက်မှုများ ပြင်းထန်လာပါက တပ်မတော်ကိုတာဝန်ပေးရမည်ဟု ဦးအယ်လ်ဖောင်းရှိုးက ပြောဆိုကြောင်းအသံဖိုင်သည် လူမှုကွန်ယက်တွင် ပျံ့နှံ့ခဲ့သည်။